《龙砂八景 其八 护龙晚钟》
清代·王润生

不放龙潜遁，庄严护梵宫。蒲牢鸣入夜，栋宇峙淩空。

金碧天神壮，山川地脉雄。沧桑才一瞬，龙去久无踪。

作者简介：字慰三，号友红，家枚从叔，廪贡生，候选训导，壬午科本省乡试堂备。著有《拙好轩诗稿》《五代史乐府》及《懒宜巢文草》、《茗余杂谈》。邑志文苑传。清道光二十九年生，光绪三十年卒。